《狱中送郭清霞兼寄李相如》
清代·陈恭尹

轻风驱行云，中天日雷电。霖潦在康衢，积阴曀城县。

良朋当远适，冒雨来相见。未言先慰藉，恐我泣如霰。

拜送圜土中，握手情恋恋。凤鸟览德辉，高飞使人羡。

雊雉集山梁，色举何其善。嗟哉云中鹄，今作泥巢燕。

江头路几许，不获衔杯饯。况闻故人返，万里期言宴。

如何二纪别，良晤乖一旦。九州不盈掌，日月双丸转。

流萍合有时，鬒发将无变。因君谢故人，努力千秋传。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。